HU Az Európai Unió Hivatalos Lapja C 27/3

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelv szerint (1)

(A folyékony vagy gáz-halmazállapotú szénhidrogének kutatására vonatkozó kizárólagos engedély, az ún. „Permis Bleue Lorraine Sud” iránti kérelemről szóló felhívás)

(2006/C 27/03)

(EGT vonatkozású szöveg)

2005. július 4-i kérelmében az European Gas Limited társaság (székhelye: 7-10 Chandos Street, Cavendish Square, W1G 9DQ London, Egyesült Királyság) folyékony vagy gáz-halmazállapotú szénhidrogének kutatására vonatkozó kizárólagos engedély, ún. „Permis Bleue Lorraine Sud” megadását kérvényezte egy körülbelül 528 négyzetkilométeres, Moselle megye egy részén található területre vonatkozóan.

A szóban forgó engedély érvényességi övezetének kerületét az alábbiakban földrajzi koordinátáik által meghatározott csúcsokat összekötő délkörök és szélességi körök íve adja meg, a kezdő délkör a párizsi meridián.

Csúcsok Földrajzi hosszúság Földrajzi szélesség A 4,50o K 54,50o É B 5,10o K 54,50o É C 5,10o K 54,40o É D 5,00o K 54,40o É E 5,00o K 54,30o É F 4,80o K 54,30o É G 4,80o K 54,40o É H 4,50o K 54,40o É

A kérelmek benyújtása

A kezdeti kérelmek és a versengő kérelmek kérvényezőinek igazolniuk kell, hogy a bányászati engedélyekre vonatkozó, 1995. április 19-i 95-427 sz. módosított rendelet 3., 4. és 5. cikkében meghatározott engedélyezési feltételek teljesülnek.

Az érdekelt társaságok pályázatot nyújthatnak be az ezen felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, „Felhívás szénhidrogénekre vonatkozó bányászati engedélyek elnyerésére Franciaországban” című felhívásban összefoglalt szabályok szerint, amelyeket a bányászati engedélyekre vonatkozó, 1995. április 19-i 95-427. sz. rendelet (a Francia Köztársaság Hivatalos Közlönye, 1995. április 22.) rögzített.

A versengő kérelmeket az alább megadott címen lehet benyújtani a bányászatért felelős minisztériumhoz. A kezdeti és a versengő kérelmekre vonatkozó határozatokat a kezdeti kérelemnek a francia hatóságok általi kézhezvételétől számított két éven belül, azaz legkésőbb 2007. július 4-ig meghozzák.

A tevékenység folytatására és leállítására vonatkozó feltételek és követelmények

Kérjük a kérvényezőket, hogy tanulmányozzák a bányászati törvény 79. és 79.1. cikkét és a bányászati munkák elkezdéséről és a bányarendőrségről szóló, 1995. május 9-i 95-696. sz. módosított rendeletet (a Francia Köztársaság Hivatalos Közlönye, 1995. május 11.).

További felvilágosítás a Gazdasági, Pénzügyi és Ipari Minisztériumnál igényelhető: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [telefon: (33) 144 97 23 02, fax: (33) 144 97 05 70].

A fent említett rendeleti rendelkezésekhez a http://www.legifrance.gouv.fr (Légifrance) honlapon lehet hozzáférni.

(1) HL L 164., 1994.6.30., 3. o.